Source: https://www.hel.fi/static/public/hela/Kaupunkisuunnittelulautakunta/Suomi/Paatos/2015/Ksv_2015-11-10_Kslk_26_Pk/990AFFF4-34AD-40FE-8EF8-B7FF6FF23194/Kaupunkisuunnittelulautakunnan_tarkistettu_esitys_.html
Timestamp: 2020-05-28 08:57:21+00:00
Document Index: 10024541

Matched Legal Cases: ['kko ', '§ 544', '§ 405', '§ 302', '§ 99', '§ 239']

Kaupunkisuunnittelulautakunnan tarkistettu esitys Kannelmäen Kantelettarentie 9 asemakaavan muutokseksi (nro 12275)
HEL 2013-010702 T 10 03 03
Ksv 0740_30, Kantelettarentie 9, karttaruutu F6
- 19.8.2014 päivätyn ja 10.11.2015 muutetun 33. kaupunginosan (Kaarela, Kannelmäki) korttelin 33130 tontin 2 asemakaavan muutosehdotuksen nro 12275 hyväksymistä ja etteivät annetut lausunnot ja saapunut kirje anna aihetta muihin toimenpiteisiin. Muutokset ilmenevät yksityiskohtaisesti esityslistan liitteestä ja kaavaselostuksesta
- antaa kaupunkisuunnittelulautakunnan esityksestä ilmenevän vastineen saapuneeseen kirjeeseen.
Olavi Veltheim muutti esitystään seuraavasti:
Esittelijän perusteluissa kappale (4), joka listatekstissä on seuraavasti:
Muutosehdotuksessa tontti säilyy asuinkerrostalojen korttelialueena
(AK). Asemakaavan muutosehdotus mahdollistaa nelikerroksisen
uudisrakennuksen rakentamisen ja nykyisen rakennuksen korottamisen
yhdellä kerroksella. Uutta rakennusoikeutta tulee yhteensä 1 943 k-m²
ja uusia asuntoja noin 20.
Muutetaan muotoon (selventäviä aikamuotokorjauksia):
Nähtävillä olleessa muutosehdotuksessa tontti säilyi asuinkerrostalojen korttelialueena (AK). Nähtävillä ollut asemakaavan muutosehdotus mahdollisti nelikerroksisen uudisrakennuksen rakentamisen ja nykyisen rakennuksen korottamisen yhdellä kerroksella. Uutta rakennusoikeutta ehdotuksessa oli yhteensä 1 943 k-m² ja uusia asuntoja noin 20.
Mikael Ström, arkkitehti, puhelin: 310 37470
mikael.strom(a)hel.fi
Ilmakuva 10.11.2015
Asemakaavan muutosehdotuksen nro 12275 kartta, päivätty 19.8.2014, muutettu 10.11.2015
Asemakaavan muutosehdotuksen nro 12275 selostus, päivätty 19.8.2014, muutettu 10.11.2015, päivitetty Kslk:n 10.11.2015 päätöksen mukaiseksi
Havainnekuva 10.11.2015
Tilastotiedot 19.8.2014, muutettu 10.11.2015
Kaupunkisuunnittelulautakunta päätti 19.8.2014 lähettää 19.8.2014 päivätyn 33. kaupunginosan (Kaarela, Kannelmäki) korttelin 33130 tonttia 2 koskevan asemakaavan muutosehdotuksen kaupunginhallitukselle puoltaen sen hyväksymistä.
Muutosehdotuksessa tontti säilyy asuinkerrostalojen korttelialueena (AK). Asemakaavan muutosehdotus mahdollistaa nelikerroksisen uudisrakennuksen rakentamisen ja nykyisen rakennuksen korottamisen yhdellä kerroksella. Uutta rakennusoikeutta tulee yhteensä 1 943 k-m² ja uusia asuntoja noin 20.
Asemakaavan muutosehdotus on ollut julkisesti nähtävillä 12.9.–13.10.2014.
Ehdotuksesta ei ole tehty muistutuksia. Nähtävilläoloajan ulkopuolella on saapunut 1 kirje. Ehdotuksesta ovat antaneet lausuntonsa ympäristölautakunta, kiinteistölautakunta, yleisten töiden lautakunta, pelastuslautakunta, Helsingin Energia -liikelaitos, Helen Sähköverkko Oy sekä Helsingin seudun ympäristöpalvelut -kuntayhtymä/vesihuolto.
Nähtävilläolon jälkeen kiinteistön omistaja, Bostads Ab Kanteletarvägen 9, on kirjeitse ilmoittanut, ettei pidä aiempien valmisteluvaiheiden mukaista olemassa olevan rakennuksen korottamista omalta kannaltaan taloudellisesti järkevänä ja näkee siinä teknisiä epävarmuuksia.
Nähtävillä ollut asemakaavan muutosehdotus sisälsi uudisrakennuksen rakentamisen lisäksi mahdollisuuden korottaa nykyistä asuinkerrostaloa yhdellä kerroksella. Tällöin uuden rakennusoikeuden määrä olisi yhteensä 1 943 k-m² ja uusien asuntojen noin 20. Yhtiö esittää kirjeessään korotuksesta luopumista.
Kirjeen johdosta rakennusoikeuden määrä ja kerrosluku tontilla 33130/3 on tarkistettu vastaamaan olemassa olevaa rakennusta. Tarkistuksen jälkeen kaavassa osoitetaan mahdollisuus vain uudisrakennuksen rakentamiseen. Uuden rakennusoikeuden määrä kaavamuutosalueella on 1 200 k-m² ja uusien asuntojen noin 15.
Lausunnoissa esitettiin parvekkeiden melusuojausta koskevan määräyksen tarkentamista ja lähellä tontin rajaa sijaitsevan keskijännite-kaapelin kirjaamista asemakaavaselostukseen tai -karttaan.
Lausunnot on otettu huomioon siten, että kaavaselostuksessa on tarkennettu parvekkeiden lasitustarvetta. Kaavaselostukseen on lisätty maininta keskijännitekaapelin sijainnista.
Muutetun asemakaavan muutosehdotuksen vaikutukset ovat samat tai vähäisemmät kuin 19.8.2014 päivätyn asemakaavaehdotuksen. Muutettua asemakaavan muutosehdotusta ei ole tarpeen asettaa uudelleen nähtäville eikä siitä ole tarpeen pyytää lausuntoja.
Muutettu kaavamuutosehdotus ei nosta tontin rakennusoikeutta merkittävästi, joten kaupunginhallituksen 9.2.2004 tekemän maapoliittisen päätöksen mukaisia neuvotteluja ei ole tarpeen käydä.
Asemakaavan muutosehdotuksen nro 12275 selostus, päivätty 19.8.2014, muutettu 10.11.2015
Kiinteistölautakunta 13.11.2014 § 544
Kiinteistökartta 113/680 493, Kantelettarentie 9
Kiinteistölautakunta antoi kaupunkisuunnittelulautakunnalle 33. kaupunginosan (Kaarela, Kannelmäki) korttelin 33130 tonttia 2 koskevasta asemakaavan muutosehdotuksesta nro 12275 seuraavan lausunnon:
Kiinteistölautakunta toteaa, että aloitteen asemakaavan muuttamisesta on tehnyt tontin 33130/2 omistaja Bostads Ab Kanteletarvägen 9.
Kaavamuutoksen tavoitteena on mahdollistaa hyvien liikenneyhteyksien ja palvelujen äärellä olevan väljästi rakennetun asuinkerrostalotontin lisärakentaminen.
Muutoksessa tontin nykyinen rakennusoikeus 2 257 k-m² kasvaa 4 200 k-m²:iin, josta uutta asuinrakennusoikeutta on yhteensä 1 943 k-m².
Kiinteistövirasto on käynnistänyt maankäyttösopimusneuvottelut tontinomistajan kanssa. Kaavamuutoksen käsittelyä ei tulisi jatkaa ennen kuin sopimus on allekirjoitettu.
Kiinteistölautakunnalla ei ole huomauttamista itse kaavamuutosehdotukseen.
Yleisten töiden lautakunta 28.10.2014 § 405
Kaavamuutosalue sijaitsee Kaarelassa, osoitteessa Kantelettarentie 9. Asemakaavan muutos koskee kerrostalotonttia (33130/2). Nykyisiin rakennuksiin on suunnitteilla yksi lisäkerros ja tontin kaakkoisosan rakentamattomalle osalle suunnitellaan uuden nelikerroksisen asuinkerrostalon rakentamista. Asemakaavan muutokseen ei sisälly yleisiä alueita eikä siitä aiheudu kustannuksia rakennusvirastolle eikä se vaikuta yleisten alueiden viihtyisyyteen tai toimivuuteen. Rakennusvirastolla ei ole asiasta lausuttavaa.
Yleisten töiden lautakunta puoltaa asemakaavan muutosta nro 12275.
Ympäristölautakunta 14.10.2014 § 302
Kaavan valmistelussa on ollut mukana Kantelettarentien katuliikenteen melun tarkastelu. Asukkaiden käyttöön rakennettavan oleskelu- ja leikkialueen suojaaminen melulta on otettu hyvin huomioon kaavamääräyksissä. Meluselvityksen mukaan piha-alueelta on löydettävissä melutason ohjearvot alittavaa aluetta, johon oleskelu- ja leikkipiha voidaan sijoittaa. Kantelettarentien suuntaan aukeavat parvekkeet on määrätty lasitettaviksi, sillä voimakkain melu kadulta kohdistuu tähän julkisivuun. Melutason ohjearvot ylittyvät myös osalla muista julkisivuista. Tämän vuoksi kaavamääräystä tulee tarkistaa siten, että se koskee myös muita julkisivuja, joilla valtioneuvoston päätöksen mukaiset melutason ohjearvot ylittyvät.
Pelastuslautakunta 07.10.2014 § 99
Pelastuslautakunta antoi kaupunkisuunnittelulautakunnalle seuraavan lausunnon koskien asemakaavan muutosesitystä nro 12275: Pelastuslautakunnalla ei ole huomautettavaa asemakaavan muutosesitykseen (nro 12275), Kantelettarentie 9.
Kaupunkisuunnittelulautakunta 19.08.2014 § 239
Ksv 0740_30, Kantelettarentie 9, karttaruutu F3/T6
- 19.8.2014 päivätyn 33. kaupunginosan (Kaarela, Kannelmäki) korttelin 33130 tontin 2 asemakaavan muutosehdotuksen nro 12275 hyväksymistä
- antaa jäljempänä olevan vastineen esitettyihin mielipiteisiin